VSM sklep I Cp 940/2011
Datum: 2011-06-27T02:00:00.000+02:00
ecli: ECLI:SI:VSMB:2011:I.CP.940.2011
sodisce: Višje sodišče v Mariboru
oddelek: Civilni oddelek
institut: nedovoljena pritožba
jedro: Zoper redno pravno sredstvo (pritožba zoper sklep drugostopenjskega sodišča) v skladu z določbo 333. člena ZPP pritožba ni dopustna.
zveza: ZPP člen 333, 343, 343/1, 343/4.

## Jedro

Zoper redno pravno sredstvo (pritožba zoper sklep drugostopenjskega sodišča) v skladu z določbo 333. člena ZPP pritožba ni dopustna.

## Izrek

Pritožba se zavrne in potrdi sklep sodišča prve stopnje.

## Obrazložitev

1. Z uvodoma navedenim sklepom je sodišče prve stopnje v skladu z določbo prvega odstavka 343. člena Zakona o pravdnem postopku (v nadaljevanju ZPP) kot nedovoljeno zavrglo pritožbo tožene stranke zoper sklep Višjega sodišča v Mariboru I Cp 1680/2010 z dne 21. 12. 2010. 2. Zoper navedeni sklep je pritožbo vložila tožena stranka. V pritožbi po vsebini izpodbija sodbo Okrajnega sodišča P 43/2005 z dne 24. 11. 2009, na podlagi katere je dolžan tožniku plačati 4.265,62 EUR z zakonskimi zamudnimi obrestmi od posameznih zneskov, kot je razvidno pod točko I citirane sodbe. Razlogov za zavrženje pritožbe z izpodbijanim sklepom ne navaja. Smiselno predlaga ugodno rešitev pritožbe. Pritožbenih stroškov ne priglaša. 3. Pritožba ni utemeljena.

4. Po določbi četrtega odstavka 343. člena ZPP je pritožba nedovoljena, če jo je vložila oseba, ki ni imela te pravice. Z izpodbijanim sklepom je prvostopno sodišče kot nedovoljeno zavrglo pritožbo tožene stranke zoper sklep Višjega sodišča. Zoper redno pravno sredstvo ( pritožba zoper sklep drugostopenjskega sodišča) v skladu z določbo 333. člena ZPP pritožba ni dopustna in zato je prvostopno sodišče z izpodbijanim sklepom postopalo pravilno, ko je pritožbo toženca zavrglo kot nedovoljeno (prvi odstavek 343. člena ZPP).

5. Pritožbena izvajanja zoper sodbo (ta je že pravnomočna in izvršljiva) v pritožbenem postopku zoper sklep prvostopnega sodišča o zavrženju pritožbe kot nedovoljene, niso upoštevna.

6. Odločitev pritožbenega sodišča temelji na 2. točki 365. člena ZPP.

Pritožbeni stroški niso priglašeni.